ליברליזם: לוק, מיל, רולס

**ליברליזם: לוק, מיל, רולס**

החוג לפוליטיקה וממשל והחוג לפילוסופיה

אוניברסיטת בן גוריון בנגב

ד"ר נעמי זוסמן

**סינופסיס**: רבות מאתנו מגדירות את עצמן ליברליות. אבל מה בדיוק מסמנת התווית "ליברליזם" על הטיותיה השונות. לחלופין, מה מבחין את הליברליזם מתפיסות עולם אחרות? קורס זה יבקש לענות על שאלות אלה באמצעות התמקדות בכתיבתם של שלושת ההוגים החשובים ביותר במסורת הליברלית: ג'ון לוק (1632-1704), ג'ון סטויארט מיל (1806-1873) וג'ון רולס (1921-2002). מטרתה של התמקדות זו תהיה לזהות את המאפיינים המובהקים ביותר של הליברליזם (למשל, סובלנות; חירות; זכויות) להכירם ולבררם—הן כשלעצמם והן כחלק מתהליך היסטורי, כמענים קונקרטיים לבעיות קונקרטיות לא פחות. לקראת סוף הקורס נבקש לעמוד על הקשר (אם בכלל) בין הליברליזם הקלאסי לליברליזם בן ימינו וניגע בחטף בחלק מהביקורות המרכזיות על הליברליזם בימינו (בזיקה לכלכלת השוק, ליחסים בין המדינה לדת, לסובלנות לאחר, וכדומה). נסכם בבחינה מחודשת של השאלה: מה זה להיות ליברל/ית בימינו?

הקורס יתחלק לשלושה חלקים עיקריים ושוונץ: במרכזו של כל אחד משלושת חלקיו העיקריים יעמוד בירור שיטתי של כתביו של הוגה יחיד (לוק, מיל, רולס) ובשוונץ נסכם (עד כמה שיתיר לנו הזמן, ויכתיב העניין) באמצעות רפרוף בטקסטים ביקורתיים, משניים (כתבים על...).

לקורס שלוש מטרות עיקריות: ראשית, להכיר בגוף ראשון, ובאופן בלתי אמצעי הוגים קנוניים בתולדות הפילוסופיה הפוליטית וללמוד לקרוא בהם באופן זהיר ושיטתי. שנית, להבהיר את הקשר המכריע, הבלתי ניתן להתרה, בין ההיסטוריה, הפוליטיקה והמחשבה הפוליטית. שלישית ואחרונה, להבין את השפעתם של הוגים אלה, כתיבתם ועמדותיהם, על ההבנה הפוליטית שלנו עצמנו, בראשית המאה העשרים ואחת.

**מרכיבי הציון:**

**1. שלושה סיכומים קצרים (עד עמוד): 20%**

סיכום בן עמוד אחד של עיקרי הגותו של כל אחד משלושת גיבורינו יוגש במהלך השבוע שלאחר סיום הדיון הממוקד בו.

כללים לכתיבת הסיכום יפורטו ויוסברו בשיעור הראשון.

**2. סיכומי שיעור (עד עמוד): 20%**

א. בתחילת כל שיעור אבקש מסטודנט/ית אקראי/ת לסכם את מהלך השיעור על עמוד אחד שייכתב ויערך לאחר השיעור ויופץ בין כולנו ביומיים הבאים (עד שלישי בערב).

ב. בפתח השיעור הבא, אבקש מסטודנט/ית אקראי/ת אחר/ת לחזור על הסיכום במילותיה שלה (לא מן הכתב) ולהציג 2-3 שאלות/ביקורת/מחלוקת משלה/ו ביחס אליו.

כללים לכתיבת הסיכום ולהצגתו יפורטו ויוסברו בשיעור הראשון.

**3. השתתפות פעילה: 10%**

ההשתתפות בשיעורים היא חובה: מי שלא יגיע ליותר משלושה שיעורים לא יקבל ציון.

האחריות לדעת כמה שיעורים פספסתם וליידע אותי מראש בהיעדרותכם היא שלכם/ן.

אין צורך באישורי רופאים/ מילואים/ גננות. שלושה חיסורים זה המקסימום בלי קשר לכלום. היעדרות משיעור לא פוטרת מעמידה בדרישות הקורס, ובכלל זה סיכום שיעור – או הצגתו.

**4. עבודה מסכמת (3-4 עמודים): 50%**

א. עבודת סיכום:

עד ה-22.05 תבחרו נושא ותגישו לי כותרת לאישור.

עד ה-07.06 תפגשו איתי להציג את הנושא, שאלות מנחות, ראשי פרקים, ביבליוגרפיה (2-3 מאמרים מעבר לכתבי המקור) וכו'.

עד ה-13.06 בערב תגישו במייל "שלד" סגור של העבודה.

עד ה-20.06 תקבלו ממני הערות על השלד, לקראת תיקון וכתיבה סופית.

הגשה בלי שלד כזה, והערותיי עליו, תנכה 15% מהציון הסופי של העבודה.

ב. עבודת-בית מסכמת: מי שמאוד לא רוצים לכתוב עבודת סיכום, יוכלו לכתוב עבודת בית מסכמת במקומה.

המדובר בכתיבה על נושא אחד משניים שאתן, ושלוש שאלות (חובה) בכל נושא.

הנושאים והשאלות יינתנו לבוחרות בכך בסוף השיעור האחרון של הסמסטר.

עבודה כזו דומה מאוד לעבודת סיכום, להוציא את העובדה שאתם לא יודעים מראש מה נושאיה ולא יכולות להחליט עליהם, או להשפיע על השאלות שיישאלו.

הגשה סופית בשני המקרים—עד ה-30.07.

סילבוס:

|  |  |  |  |
| --- | --- | --- | --- |
| מס שיעור | תאריך | נושא | טקסט |
| 1 | 08.03 | דברי הסבר על השיעור והדרישות. מבוא היסטורי ופילוסופי ללוק:המהפכה האנגלית |  |
| 2 | 15.03 | לוק | The second treatise on Government\* |
| 3 | 22.03 | לוק | The second treatise on Government |
| 4 | 29.03 | לוק | A letter concerning toleration\* |
|  | 05.04 | חופשת פסח |
|  | 12.04 |
|  | 18.04 | הגשת סיכום 1: לוק |
| 5 | 19.04 | מבוא היסטורי ופילוסופי למיל: תועלתנות |  |
| 6 | 26.04 | מיל | On liberty\* |
| 7 | 03.05 | מיל |  |
| 8 | 10.05 | מיל |  |
|  | 16.05 | הגשת סיכום 2: מיל |
| 9 | 17.05 | מבוא היסטורי ופילוסופי לרולס:טוטליטריזם |  |
| 10 | 24.05 | רולס | A Theory of Justice |
| 11 | 31.05 | רולס | Political Liberalism |
| 12 | 07.06 | רולס | Political Liberalism |
|  | 13.06 | הגשת סיכום 3: רולס |
| 13 | 14.06 | ליברליזם מאוחר |  |
| 14 | 21.06 | שיעור סיכום  |  |

כל הטקסטים שיילמדו בכיתה, יילמדו וייקראו במקור=באנגלית.

הטקסטים שלהם יש תרגום לעברית, מסומנים ב-\* ואתןם בהחלט מוזמנותים לעשות בו שימוש, ואפילו להביא לכיתה להתייעצות, אבל (שוב ;-) הטקסט שיידון בכיתה יהיה המקור.

בעבודות, אפשר לעשות שימוש בטקסט באנגלית או בעברית, לשיקולכם.